Naman Keïta

Naman Keïta (s. 9. huhtikuuta 1978 Pariisi) on ranskalainen yleisurheilija, jonka päämatka on 400 metrin aitajuoksu.

Keïta sai Ranskan kansalaisuuden vuonna 2001. Hän kilpaili ensimmäisissä arvokisoissaan Münchenin EM-kisoissa 2002, joissa hän karsiutui 400 metrin aitojen alkuerissä ajalla 50,20, mutta oli mukana voittamassa pronssia 4 × 400 metrin viestijuoksussa. Seuraavana vuonna hän voitti Ranskan mestaruuden 400 metrin aidoissa. Pariisin MM-kisoissa hän karsiutui 400 metrin aitojen välierissä ajalla 49,57, mutta oli mukana voittamassa MM-kultaa 4 x 400 metrin viestissä. Vuonna 2004 Keïta oli toinen Euroopan cupissa ajalla 49,04 ja voitti olympiapronssia Ateenan kesäolympialaisissa ajalla 48,26. Kauden lopussa hän juoksi IAAF:n yleisurheilufinaalissa seitsemänneksi.

Keïta voitti 2005 Euroopan cupin ja sijoittui Helsingin MM-kisoissa viidenneksi. Kauden lopussa hän oli IAAF:n yleisurheilufinaalissa neljäs. Seuraavana vuonna hän voitti Euroopan cupin superliigan ja juoksi Göteborgin EM-kisoissa 400 metrin aidoissa neljänneksi, jonka lisäksi oli voittamassa kultaa pitkässä viestissä. Kauden lopussa hän sijoittui IAAF:n yleisurheilufinaalissa seitsemänneksi ja yleisurheilun maailmancupissa viidenneksi. Hän karsiutui Osakan MM-kisoissa 2007 välierissä, mutta kisojen jälkeen kävi ilmi, että hän oli antanut juuri ennen kisoja positiivisen doping-näytteen. Hän sai kahden vuoden kilpailukiellon ajalle 1.9.2007–31.8.2009.

Henkilökohtaiset ennätykset
Lähde: IAAF
Ulkoradat
 200 metrin juoksu: 21,48 (2006)
 300 metrin juoksu: 33,01 (2004)
 400 metrin juoksu: 45,74 (2004)
 400 metrin aitajuoksu: 48,17 (2004)
 Korkeushyppy: 207 (1996)
Sisäradat
 800 metrin juoksu: 1.53,10 (2006)
 Korkeushyppy: 204 (1997)

Lähteet

Ranskalaiset 400 metrin aitajuoksijat
Ranskalaiset pikajuoksijat
Ranskalaiset olympiamitalistit
Dopingrikkomuksesta tuomitut ranskalaiset
Dopingrikkomuksesta tuomitut yleisurheilijat
Ranskanmalilaiset
Ranskanalgerialaiset
Vuonna 1978 syntyneet
Elävät henkilöt